b'\n_START_ARTICLE_\nTrik zaupanja\n_START_PARAGRAPH_\nTrik zaupanja (sinonimi vklju\xc4\x8dujejo igro zaupanja, sistem zaupanja, prevara in varka) je poskus goljufije zoper osebe ali skupino, po pridobitvi zaupanja, ki se uporablja v klasi\xc4\x8dnem smislu zaupanja. Triki zaupanja izkori\xc5\xa1\xc4\x8dajo lastnosti \xc4\x8dlove\xc5\xa1ke psihe kot so nepo\xc5\xa1tenost, iskrenost, ne\xc4\x8dimrnost, so\xc4\x8dutje, lahkovernost, neodgovornost, naivnost in pohlep.\n_START_SECTION_\nTerminologija\n_START_PARAGRAPH_\nStorilca, ki uporablja trik zaupanja, se pogosto omenja kot "con man-a" (izraz "con-man" se uporablja tudi v sloven\xc5\xa1\xc4\x8dini, ker zanj ni ustreznega prevoda) prevaranta ali goljufa. Prvi "con-man" ali prevarant, ki naj bi uporabil trik zaupanja, je bil Samuel Thompson (1821-1856). Thompson je bil neroden slepar, ki je svoje \xc5\xbertve prosil, da naj mu zaupanje izka\xc5\xbeejo z izro\xc4\x8ditvijo denarja in ro\xc4\x8dnih ur, ki naj jim bi jih vrnil.  Thompson je bil aretiran julija 1849. O aretaciji je poro\xc4\x8dal novinar New York Heralda, dr. James Houston, ki je Thompsona poimenoval kot "con man-a".   \xc4\x8ceprav je bil Thompson neuspe\xc5\xa1en prevarant, je pridobil sloves genija, kar pa gre pripisati satiri\xc4\x8dnemu pisanju Houstona, ki ga ni bilo mogo\xc4\x8de razumeti na tak\xc5\xa1en na\xc4\x8din.   Nacionalna policijska revija (ang. National Police Gazette) je skovala izraz "igra zaupanja ali trik zaupanja" nekaj tednov po tem, ko je Houston v \xc4\x8dlanku o Thompsonu uporabil izraz "con man".\n_START_SECTION_\nKratkoro\xc4\x8dne in dolgoro\xc4\x8dne prevare s trikom zaupanja\n_START_PARAGRAPH_\nHitra prevara, ki vklju\xc4\x8duje trik zaupanja, traja le nekaj minut, storilci so usmerjeni v takoj\xc5\xa1nji izkupi\xc4\x8dek, \xc5\xbertve pa po navadi ostanejo brez celotne vsebine denarnice. _NEWLINE_Dolgoro\xc4\x8dna ali velika prevara s trikom zaupanja je prevara, ki traja ve\xc4\x8d dni, tudi tednov in vklju\xc4\x8duje skupino prevarantov, rekvizite, dodatke, kostume pa tudi napisan scenarij poteka dogodkov. Cilj dolgoro\xc4\x8dne prevare je \xc5\xbertvi odvzeti ve\xc4\x8dje vsote denarja ali dragocene stvari, pogosto pa  vklju\xc4\x8duje tudi \xc5\xbertvino izpraznitev ban\xc4\x8dnih ra\xc4\x8dunov ter izposojanje od dru\xc5\xbeinskih \xc4\x8dlanov.\n_START_SECTION_\nRanljivost \xc5\xbertev pri trikih zaupanja\n_START_PARAGRAPH_\nTriki zaupanja izkori\xc5\xa1\xc4\x8dajo tipi\xc4\x8dne \xc4\x8dlove\xc5\xa1ke lastnosti kot so pohlep, nepo\xc5\xa1tenost, ne\xc4\x8dimrnost, oportunizem, po\xc5\xbeelenje, so\xc4\x8dutje, lahkovernost, neodgovornost, obup in naivnost. Zaradi ranljivosti pri razli\xc4\x8dnih \xc4\x8dlove\xc5\xa1kih \xc4\x8dustvih ne moremo ustvariti profila \xc5\xbertev trikov zaupanja, skupni dejavnik vseh \xc5\xbertev je samo to, da se sklicujejo na dobro vero storilcev. \xc5\xbdrtve investicijskih prevar po navadi ka\xc5\xbeejo neprevidno raven pohlepa in s tem lahkovernosti, so pa ciljna skupina \xc5\xbertev predvsem starostniki. V bolj poglobljenih oblikah trikov zaupanja pa so tudi \xc5\xbertve z visokim nivojem previdnosti in visoke izobrazbe._NEWLINE_Sostorilci prevar so tisti posamezniki, ki pomagajo storilcu manipulirati z \xc5\xbertvijo do te to\xc4\x8dke, da sprejme investicijski na\xc4\x8drt. Tradicionalni trik zaupanja se nana\xc5\xa1a na \xc5\xbertvino prepri\xc4\x8danje, da bo osvojila denar ali kak\xc5\xa1no drugo nagrado v zameno za neko nalogo. Sostorilci se po navadi pretvarjajo, da so tujci, ki so v preteklosti \xc5\xbee osvojili denar ali kak\xc5\xa1no drugo nagrado z opravljanjem te naloge.'